Reformasie 500 en Kohlbrugge: Wat moet ek doen om salig te word? Niks nie! | Ons enigste Troos
Deur die geloof alleen – dit was een van die leringe van die Reformasie.
Wat is geloof? Dít : geloof is om te leef van God se werke in Christus; om geregverdig te word alleen deur die werke Christus alleen..
Kohlbrugge maak in die verband ‘n mooi opmerking:(en ek parafraseer ‘n bietjie):
Die Here skryf aan die mens geen wette (werke) voor (waardeur hy homself moet red of ‘n bydrae moet lewer nie) nie. (Nee,) maar (die Here) skenk aan hom genade. Dit wil die Here egter (van ons) hê: dat die mens ‘n arme, ‘n bedelaar (moet) bly, (ja) dít wil Hy hê! Wat wil Hy (die Here) hê? (Die mens ) wat vol is (vol eie werke), wil Hy nie vol maak nie, maar (die mens) wat leeg is, hom sal Hy vol maak …. Die werke (die wetswerke wat God eis) sal wel daar wees as ons maar net by ons Heiland leef (AHB = Want dan het ons Christus se werke!). Wat moet ek doen om salig te word? vra u. En ek antwoord: niks nie! Vra dit weer en weer en ek antwoord (weer en weer): niks nie! Antwoord u daarop: Maar die apostel sê tog: Glo in die Here Jesus Christus en jy sal salig word! Wel, doen dit dan”).”
This entry was posted on Oktober 27, 2017, in Ongekategoriseerd. Bookmark the permalink.	Lewer kommentaar
← (14) Die Psalms van Christus
Genade-haat tot ewig-sterwens toe, genade-liefde tot ewig-lewens toe →